GRAD ČAZMA

CENTAR ZA KULTURU ČAZMA

Trg Čazmanskog kaptola 13

43240 Čazma, HR

OIB 77577225503

Klasa: 400-02/22-01/02

Urbroj: 2103-2-06-01/22-4.1.1./02

Čazma, 14. 11. 2022.

**OBRAZLOŽENJE UZ PRIJEDLOG I. IZMJENA I DOPUNA FINANCIJSKOG PLANA CENTRA ZA KULTURU ČAZMA ZA 2022. GODINU**

Rebalans proračuna proračunskog korisnika Centra za kulturu Čazma za 2022. godinu predlaže se na usvajanje Gradskom vijeću Grada Čazme.

Rebalans proračuna je izrađen slijedom uputa Grada Čazme o visini sredstava kojima će ustanova raspolagati iz Proračuna Grada Čazme do kraja 2022. godine te temeljem procjene ostalih prihoda prema kojima su usklađeni rashodi ustanove.

S obzirom na provedene aktivnosti i aktivnosti koje su preostale po planu za ovu proračunsku godinu te uzimajući u obzir sve druge okolnosti iskazala se potreba za njihovim izmjenama i dopunama.

Plan se smanjuje na rashodima grupe 3 za ukupno 101.786,00 kn, sa 1.496.200,00 kn na 1.394.414,00 kn, a rashodi grupe 4 za nabavu nefinancijske imovine planirani u iznosu od 85.000,00 kn povećavaju se za 848.083,56 kn i iznose ukupno 933.084,00 kn.

**Aktivnost A100707 *Centar za kulturu – Redovna djelatnost Gradskog muzeja***

U navedenoj aktivnosti na skupini **31 Rashodi za zaposlene** dolazi do smanjenja za 5.400,00 kn s obzirom da neće biti utrošen iznos predviđen planom za rashod doprinosi za obvezno zdravstveno osiguranje. Preostali iznos 11.200,00 kn raspoređen je na 311 Plaće te 312 Ostale rashode za zaposlene sukladno Zakonu o minimalnoj plaći i njegovim izmjenama (NN 118/18, 120/2021) i Pravilniku o porezu na dohodak i njegovim izmjenama (NN 10/17, 128/17, 106/18, 1/19, 80/19, 1/20, 74/20, 1/21, 102/22, 122/22)

Skupina **32 Materijalni rashodi** smanjuje se za 96.586,00 kn. Dolazi do smanjenja rashoda iz izvora opći prihodi i primici s 837.900,00 kn na 806.724,00 kn. Nije se ukazala potreba za uslugama tekuće i investicijskog održavanja što prethodi njenom smanjenju za 75.000,00 kn. Nabava sitnog inventara nije bila potrebna stoga smo smanjili rashode iz izvora opći prihodi i primici za 12.000,00 kn. Po istom izvoru povećani su rashodi za materijal i dijelove za tekuće i investicijsko održavanje te energiju zbog porasta cijene energenata i materijala. Troškovi intelektualnih i osobnih usluga financirani od strane nadležnog proračuna povećani su za 22.000,00 kn (zbog neplaniranog troška odvjetničkih usluga korištenih pri procesu kupnje poslovnog objekta – zgrade muzeja). Prema prijavljenim projektima planiranih 109.320,00 kn na izvoru Pomoći realiziran je iznos od 42.000,00 kn (zbog toga što nije ostvarena potpora za prijavljeni projekt projektne dokumentacije glavnog projekta zgrade muzeja).

Skupina **34 Financijski rashodi** povećana je za 200,00 kn zbog rasta cijene bankarske usluge i usluge platnog prometa.

**Aktivnost A100706 *Centar za kulturu – Investicijski program***

Prema financijskom planu za 2022. godinu planirani suRashodi za nabavu nefinancijske imovineu iznosu 85.000,00kn.

Iz nadležnog proračuna planiran iznos od 70.000,00 kn rebalansom se povećava za 134.145,00 kn što odgovara iznosu sufinanciranja nabave smart touch TV-a, tehničkog pulta za kinodvoranu, stolova za radionice te nabavu novog monitora za računalo.

Nabava nefinancijske imovine – poslovnog objekta (dio zgrade muzeja, Trg Čazmanskog kaptola 10) nije bila u planu, jer je bila izvjesna prijava na natječaj Ministarstva kulture i medija RH za bespovratna sredstva Fonda solidarnosti EU za obnovu objekata baštine oštećenih u potresu 2020. godine. Kako bismo ostvarili puno vlasništvo, a time i mogućnost prijave na spomenuti Fond, početkom 2022. od suvlasnika je otkupljen drugi dio zgrade prema procijenjenoj vrijednosti od 155.000,00kn zajedno s troškom javnobilježničkih usluga za potpis ugovora o kupoprodaji financiranoj od strane nadležnog proračuna.

Planirana nabava nefinancijske imovine iz izvora Pomoći smanjena je za 1.000,00 kn što odgovara nabavi smart touch TV-a.

Sukladno ostvarivanju prava na bespovratna sredstva Fonda solidarnosti EU za obnovu zgrade baštine oštećene u potresu rebalansom je planiran rashod za dodatno ulaganje na građevinskom objektu u iznosu od 291.850,00 kn.

Po donacijama muzejske građe ostvaren je neplanirani prihod u vrijednosti 5.564,00kn stoga je po tome planiran i rashod.

**Izvori prihoda**

Prihodi Proračuna Centra za kulturu Čazma za 2022. godinu iz opći prihodi i primici podiže se za 97.769,00 kn od čega je po rebalansu 1.344.624,00 kn namijenjeno financiranju rashoda poslovanja redovne djelatnosti proračunskog korisnika, a 204.145,00 kn namijenjeno je za nabavu dugotrajne nefinancijske imovine.

Vlastiti prihodi proračunskog korisnika planirani financijskim planom u iznosu od 5.880,00 kn povećani su za 1.910,00 kn što je rezultat dodatnog iznajmljivanja kino dvorane vanjskim korisnicima te prihod od prodanih ulaznica za izložbe i stručna vodstva.

Planirani prihodi od Pomoći rebalansom su smanjeni sukladno rashodima redovnog poslovanja za 67.320,00 kn, no povećani su za 708.375,00 kn za rashode nabave nefinancijske imovine s obzirom na potpisani ugovor s Ministarstvom kulture i medija RH o ostvarivanju bespovratnih sredstava Fonda solidarnosti EU za obnovu zgrade muzeja pri čemu se očekuje izvođenje radova do kraja godine u iznosu od 649.375,00 kn.

Ravnateljica:

Dr. sc. Maja Cepetić Rogić